ming030890/wiki-yue-high-quality huggingface dataset:
第1屆澳門行政長官候選人選舉

第1屆澳門行政長官候選人選舉響1995年4月23號舉行。

背景
1999年1月15日，澳門特區籌備委員會第五次全體會議響北京人民大會堂舉行，會議制定咗第一任行政長官人選產生辦法。
3月28號，籌備委員會秘書處舉行新聞發佈會，向傳媒公告澳門特區第一任行政長官參選報名資格同條件，由國務院港澳辦副主任、澳門特區籌委會秘書長陳滋英主持。報名日期由4月12號到17號。有意報名參選人士，須要以書面同籌委會主任委員會議講明參選意願，重要響報名日期入面親自送到籌委會秘書處澳門辦事處。遞交上邊講到嘅文件嗰時，報名人再領取《中華人民共和國澳門特別行政區第一任行政長官參選人簡歷表》。
根據《中華人民共和國澳門特別行政區第一任行政長官人選的產生辦法》規定，第一任行政長官人選嘅推舉過程應該響推委會產生之後嘅四十五日入面完成。參選人必須具備下面嘅資格：
一、唔具有外國居留權、或者承諾響做行政長官期間放棄外國居留權嘅澳門永久性居民入面嘅中國公民。
二、年滿四十歲。
三、響澳門通常居住連續滿廿年。
四、擁護基本法。
五、效忠中華人民共和國同埋澳門特別行政區。
秘書長陳滋英解釋「年滿四十歲」係指響報名參選截止嗰日已經夠四十歲嘅人；「響澳門通常居住連續滿廿年」，係指響報名參選截止嗰日已經響澳門通常居住連續滿廿年，計算嗰時包括響澳門居住期間出國留學、做生意同探親朋戚友之類。其他參選資格重包括：做緊公務員如果願意參選第一任行政長官，響講明參選意願嗰陣，一定要辭咗份政府工，脫離工作崗位。參選人士如果以個人身份參選，具有政治性團體身份嘅人士響講明參選意願嗰時一定要退出政治團體。至於參選人嘅資格審查，按產生辦法規定由籌委會主任委員會負責，秘書處根據具體情況決定公佈人選嘅時間。
4月17號，響六日嘅報名時間入面，加埋有九個澳門居民報名參選。分別係：區宗傑、鍾鶴年、李光遠、劉球、吳作敏、何厚鏵、梁排康、梁四超、蘇蓮珊。
4月23號，根據特區第一任行政長官人選產生辦法嘅有關規定，籌委會主任委員會議對報名參選特區第一任行政長官嘅九個人進行咗資格審查，按參選人報名時間嚟排，確定區宗傑、劉球、梁排康、何厚鏵、梁四超，五個人符合參選資格，成為特區第一任行政長官候選人。出席會議嘅一百九十六個推委對呢五個符合資格嘅參選人，以唔記名投票方式選舉產生澳門特區第一任行政長官人選候選人。

結果
何厚鏵攞到一百二十五票、區宗傑攞到六十五票、劉球同梁四超各攞到兩票、梁排康一票都攞唔到。國務院副總理、澳門特區籌委會主任委員錢其琛宣佈：何厚鏵、區宗傑已經攞到推委會廿個或以上委員提名。根據《中華人民共和國澳門特別行政區第一任行政長官人選嘅產生辦法》嘅有關規定，呢兩位參選人成為中華人民共和國澳門特別行政區第一任行政長官人選嘅候選人。
第1屆澳門行政長官選舉

第1屆澳門行政長官選舉響1995年5月15號舉行。

背景
1999年5月15日，澳門第一屆政府推選委員會第三次全體會議響澳門旅游活動中心舉行，一百九十九個推選委員會委員以間接選舉唔記名暗票方式投票。

投票日
5月15號，響籌委會秘書長陳滋英對選舉事項做咗說明之後，朝早十點四十分開始投票，十一點零五分結束投票。

結果
總監票人話收返一百九十九張選票，同發出嘅選票數目一樣，選舉有效。何厚鏵攞到一百六十三張，區宗杰攞到三十四張，棄權票兩張。之後由錢其琛宣布，何厚鏵贏出做澳門第一任行政長官。之後會由籌委會報請中央人民政府任命。

候任特首
大會結束之後，何厚鏵舉行咗記者招待會。佢首先向推選委員、全澳市民、朋友同屋企人表示感謝，向區宗杰致意。佢承諾，堅決落實「一國兩制」，嚴格執行基本法，竭盡全力服務澳門市民，令澳門平穩過渡，邁向繁榮進步。佢希望大家同心協力，團結一致，自強不息，共同建設未來。

澳督
正響葡萄牙首都里斯本嘅澳門總督韋奇立響知道何厚鏵贏出之後發來賀電。佢表示將予以充分合作，令澳門實現平穩過渡。
第1屆老撾最高人民議會制憲會議

第1屆老撾最高人民議會制憲會議喺1946年12月15號喺老撾舉行。
呢次會議選舉入面嘅所有候選人都係以獨立人士參選。
第1屆沙特阿拉伯市政選舉

第1屆沙特阿拉伯市政選舉喺2005年2月10號、3月3號、4月21號舉行。係沙特阿拉伯建國以嚟第一次舉行嘅選舉。

4月21號：選出北方城市嘅議席。

制度
夠廿一歲嘅男性可以投票選出一半嘅市政機構議席。
第1屆老撾最高人民議會選舉

第1屆老撾最高人民議會選舉喺1947年8月24號喺老撾舉行。
呢次會議選舉入面嘅所有候選人都係以獨立人士參選。
白彪

白彪（英文：Pak Piu，1946年7月24號—，原名劉國榮）係香港男演員，曾經係佳藝電視藝員，最出名角色係電視劇《射鵰英雄傳》同《神鵰俠侶》嘅郭靖，之後先後幫過麗的電視（亞洲電視）、無綫電視、香港電視網絡同ViuTV拍劇。2021年1月，佢憑劇集《香港愛情故事》喺《萬千星輝頒獎典禮2020》攞到「最佳男配角」。

演出作品
呢個表唔完整，歡迎加料。
白教堂

白教堂（Whitechapel）係英國倫敦塔村區一笪地方。
白文彪

白文彪（1921年—2007年8月2號），原名招鴻福，香港移民。喺1940年代香港重光之後，開始從事粵劇藝術工作。後尾加入香港嘅電視台。
白文彪喺香港重光之後，從事粵劇藝術工作。1950年代加入電影圈，任編劇同副導演，曾經同導演李翰祥拍攝多部經典名劇。
之後佢加盟無綫電視，曾經同周潤發、汪明荃、鄭裕玲等影視红星合作，出演《家變》、《奮鬥》、《倚天屠龍記》、《網中人》、《射鵰英雄傳》等多部經典劇集。
佢喺1980年代中英談判期間移民美國。2007年8月2號凌晨四點喺紐約曼克頓聖雲仙醫院病逝。
白斑狗魚

白斑狗魚（Esox lucius）係狗魚科嘅一種魚，主要分佈喺北美洲同歐亞大陸淡水區域，亦係北美同歐洲比較常見嘅食用魚。
白德利

白德利（Guy Martin Coutts Bradley），香港親中陣營政治人、生意人（太古地產行政總裁）。
喺2021年8月，佢當選成為香港特别行政區選舉委員會商界（第一）委員。
白承憲

白承憲（1991年4月3號—）係大韓民國嘅一個男藝人同埋歌手。
白撞雨

白撞雨，雨一種，突然間一陣嘅大雨，來得急又去得急，好似白撞咁。白撞雨又叫急雨、驟雨。佢由濃積雲引起，若果冰點以上，就會落雨，不然就會落雪落冰粒。大氣空氣偏濕偏唔穏定，某處地面熱量多過周圍，就會蒸發得好快，帶濕氣流上升。上空遇冷，急變成雨落返地。由於氣流好快畀急雨抵消，就唔能持續，即時消散，雨亦隨之而止。
上升去到極急，就有機會放電，變成雷雨。

文
英文稱為Shower。
碳化鈣

碳化鈣，即係電石，係種化合物，化學式係CaC2，可以用嚟整乙炔（電石氣）。
人類用佢嚟做好多嘢，例如催熟生果，做電石燈等。佢遇到水好易着火，會出氫氧化鈣同埋乙炔。

點整
可以將生石灰溝埋碳，喺電爐入面加熱到大約二千度就得。

反應
渠加水可以整到乙炔。化學式如下：
CaC
2
+
2
H
2
O
⟶
C
2
H
2
+
Ca
(
OH
)
2
{\displaystyle {\ce {CaC2 + 2H2O -> C2H2 + Ca(OH)2}}}
碳嘅同位素

碳一共有15個同位素，其中有2個係穩定嘅。

圖表
備註：畫上#號嘅數據代表冇經過實驗嘅證明，只係理論推測，而用咗括號括係代表數據唔確定。
碳性電芯

碳性電芯，正式名碳鋅電池，係種用鋅金屬做負極、用二氧化錳同碳粉做正極嘅電池，只可用一次，成本好平，所以好多人用。
碳

碳（粵拼：taan3，Carbon）係一種元素，符號C，原子序數6，原子質量單位12.0107(8)。係一種好常見嘅非金屬元素，佢亦都係四價元素。有好多種同素異形體，例如石墨、鑽石（金剛石），仲有人工合成嘅碳60。
鑽石
石墨
所有生命都有碳，而碳係有機化學之本。佢可以同自己，又同其他元素結合。家下知道有成一千萬種化合物。同氧結合，就係植物生長必要嘅二氧化碳。同氫結合，就係碳氫化合物，收埋響化石然料裏面，亦都係工業必需。同氧同氫一齊結合，就係組成生命嘅一大堆化合物。而佢嘅同位素碳14，佢嘅衰變可以做年代測定。
維基同享有多媒體嘅嘢：
碳（類）
碳-14

碳-14係碳元素嘅一種放射性同位素，1940年2月27號由柏克萊加州大學放射性實驗室嘅Martin Kamen同埋Sam Ruben首次發現。
佢係透過宇宙射線撞擊空氣中嘅氮原子所產生。碳-14原子核有6個質子同埋8個中子，半衰期大概係5,730±40年，衰變方式係β衰變，碳-14原子轉變為氮-14原子。由於有機材料含有碳-14，因此根據佢可以確定考古學、地質學同埋水文地質學樣本有幾耐歷史。
地球上99%嘅碳以碳-12形式存在，大概1%嘅碳以碳-13形式存在，只有一萬億分之一（0.0000000001%）係碳-14。
維基同享有多媒體嘅嘢：Carbon-14
碲嘅同位素

喺碲嘅同位素入面，有八個係非人造嘅，分別係120Te、122Te、123Te、124Te、125Te、126Te、128Te、130Te，只係得4個係穩定嘅。其中120Te豐度好少，只係有0.0009。其他嘅同位素非常唔穩定，只係喺實驗室製造過，並冇喺自然界出現。

圖表
備註：畫上#號嘅數據代表冇經過實驗嘅證明，只係理論推測，而用咗括號括係代表數據唔確定。
碳-13

碳-13係碳元素嘅一種同位素，穩定冇放射性。
碳循環

碳循環概念圖。
碳循環，生態學一環。由於所有生物，當中由碳元素構成。因而要研究地球自然界，碳點樣流向，而形成循環。鑑於環境保護問題，人為方面亦加入循環研究。
初時碳循環，主要研究生物同大氣二氧化碳去向，生物呼吸以及腐爛，會生出二氧化碳。綠色植物，要經光合作用，轉化成醣。醣成為營養，生物所食，從而得到所需能量。依個就為簡單碳循環。
現今講碳循環，遠遠複雜，由生物，到大氣，到泥，到地上地中水，到岩石，到大海，都有關係。咁就有生物學，有化學，有物理學，有地質學。火山爆發會放大量二氧化碳。電擊火燒森林亦然。石中有碳，好似石灰岩咁。陸上水流帶碳入海。珊瑚蟲將二氧化碳收入珊瑚入便成硬殼。海洋又積咗大量碳元素，成至碳池。
現今會估算循環中收放，因而有收支數字，成為生意。
石阡

石阡係中國貴州銅仁下轄嘅一個縣，有2172平方公里咁大。
石青

石青，亦叫藍銅礦，礦一種，寶石一種，色料一種。石青屬碳酸銅礦物一類，化學式Cu₃(CO₃)₂(OH)₂。色青，可產銅，研碎亦可以做色料。水墨畫叫丹青，青就指石青。礦多喺銅礦風化帶，石青多數同石綠相伴，按石綠亦名孔雀石。
石青為單斜晶體，質軟，硬度得三度半到四度。晶體清嘅可以觀賞，可為寶石。之不過風化易碎，表面遇氣，日久化成石綠，唔易保存。
天然並無碳酸銅，細嚿石青，於入硫酸銅溶液之中，無耐就變成碳酸銅溶液，風乾一晚就有碳酸銅。
石青一燒會轉黑，皆因碳酸分解成水同碳氣，變成氧化銅。

名
石青之色非常顯眼，各地之稱，石名名如其色，好似希臘話叫 κυανός（kuanos），拉丁話叫caeruleum，英文叫azurite，原為波斯話لاژورد（lazhward），經阿剌伯話傳入。

色料
石青研成粉，以作色料。
石青並非至佳色料，皆因佢遇氣日久化成石綠。古畫因而由青化成綠。不過石青算係普遍，世界各地都有用來做色料。

水墨畫
石青係介子園畫傳，第一隻色。石青無石綠咁硬，畫之前加水研成粉。加水研製嗰陣，分成四層，底叫頭青，之上順序叫二青、三青、四青。

飾物
石青色美，可以造飾物，不過質軟，日久風化成石綠，就唔算好料。多數造成珠。若要鑲嵌，一定唔可以加熱。
維基同享有多媒體嘅嘢：石青
石頭人

石頭人（Thing），真名叫Benjamin Grimm，係驚奇漫畫嘅虛構人物之一，亦係虛構超級英雄團體神奇四俠嘅成員之一。
因為一次做太空船船長時，吸收咗宇宙射線，而令身體出現突變，變成一個有石頭皮膚同非常強壯嘅人。原本只可以舉起五噸，但因為有訓練就提升到可以舉起100噸。佢多次同變形俠醫打過，而最近重喺水底打贏Namor（未得到鳳凰之力）。

Earth-1610
畀一個外星怪物嘅衝擊波打中之後，就變成發紫色光嘅人樣同多咗能力，例如製造力場。但佢決定唔再變做石頭形態。
石頭湯

石頭湯係西方古老嘅民間故仔。幾個肚餓、生面口嘅人去到鎮仔，用蠱惑招令到當地人分享佢哋嘅嘢食。唔同嘅傳統，石頭換成其他常見嘅唔食得嘅嘢，所以又叫做「斧頭湯」、「衫鈕湯」、「鐵釘湯」、「木頭湯」。

故仔
兩個旅者去到一條村，乜家當都冇，孭住隻大鑊。村民都唔想請佢哋食嘢。之後，旅者將個載咗水嘅大鑊，擺嚿石頭落去，下面點火，煮嘢噉。有個村民好奇，問佢哋做緊乜。旅者回答，佢哋煮緊「石頭湯」，重話好好味。跟住同村民講，如果可以借少少鹽，就會重好味。村民唔介意幫手，畀啲蘿蔔出嚟，加入湯。另一位村民行過來，八卦問下，旅者話石頭湯未做好，如果加多少少嘢會重好味。越來越多村民行過來，人人都畀啲自己有嘅嘢（火腿、薯仔、薏米噉）出嚟。最後，拎走石頭，一兜好味又有營養嘅湯就整好。旅者同村民分享啲湯。雖然旅者呃咗村民同分佢地嘅嘢食，而佢哋成功咁變出好正嘅一餐，同捐嘢出嚟嘅村民分享。

唔同版本
喺北歐國家，呢個故仔叫「鐵釘湯」，而主角通常係搵嘢食同瓦遮頭嘅流浪漢，佢講掂個呀婆，話可以用鐵釘煲出好味嘅湯，叫佢如果可以加啲裝飾 。東歐版變咗「斧頭湯」，故仔同北歐版相似。
法國同匈牙利版本，旅者係回國嘅軍人。喺法文版，三名兵打完拿破崙之戰回國。匈牙利版，係一個肚餓嘅兵仔幾經辛苦返鄉下嘅故仔。俄羅斯嘅傳統，個兵士準備「斧頭卡莎」（Каша из топора）。
約翰彼得黑貝爾寫嘅德文版 “Der schlaue Pilgrim”（狡猾嘅朝聖人，1811年），其中老謀深算嘅朝聖人，話係去耶路撒冷途中，𠱁女主人，令佢一步步考慮加入好味嘅湯料，入去「石春湯」道，最後食剩啲石春 。
喺葡萄牙傳統，旅者就化身成憎人，故事喺葡萄牙阿爾梅林發生。而家阿爾梅林，自稱石頭湯首都，有唔少餐廳賣 sopa de pedra（石頭湯）。
石頭城

石頭城（粵拼：sek6 tau4 sing4），係喺中華人民共和國江蘇省南京鼓樓區清涼門北面嘅古城，喺清涼山上，南京別名「石頭城」「石城」就係來源自佢。東漢建安十七年（212年），孫權喺度築城，1988年1月13號，國務院指定佢做全國重點文物保護單位。
佢係南京少數同《三國志》有關嘅遺蹟之一。而家殘留一部分嘅城牆，個城牆嘅樣望落似鬼嘅面，所以別稱又叫鬼臉城（gwai2 lim5 sing4）。
從石頭城開始，沿住城牆向北，係六朝時嘅城牆，向南行就係清涼門。喺石頭城嘅城牆上行，會入到國防園。

史
周顯王三十六年，楚威王滅越國，喺清涼山整咗座城邑，亦即金陵邑。當時金陵邑下面就係長江，地勢險要。212年，孫權喺金陵邑嘅基礎上起成石頭城。城牆用泥砌成，全長「七里一百步」，東面有兩個門，南面有一個門，西面臨江，無門。當時石頭城係長江要塞，控制住秦淮河入江河口，稱爲控淮制江，係六朝時建康城嘅西大門。所以石頭城係六朝諸多事件嘅必爭之地，比如蘇峻之亂。
隋朝滅陳，毀滅咗建康城，就喺石頭城建置蔣州，唐初喺石頭城設揚州大都督府，所以係隋朝同唐初，石頭城係南京一帶嘅中心。日後長江河道西移，石頭城嘅要塞地位失落，到唐中期就已經廢棄。五代十國時，楊吳重建金陵城，但冇重修石頭城，直到明朝經營南京城時，石頭城納入南京城牆西面嘅一部分。

遺蹟
石頭城廢棄後，清涼山上嘅鬼臉城就係石頭城遺物。佢係明朝城牆嘅一座城頭，因爲塊紅巖似鬼面，下面又有眼水塘，於是構成金陵四十八景中嘅「鬼臉照鏡」。1982年做咗江蘇嘅省文物，1988年作爲南京城牆成爲中國嘅國家重點文物。
2009年，南京大學同南京市博物館喺清涼山考古，到2011年發現石頭城大規模砌城牆嘅遺蹟，基本確定舊時嘅石頭城係喺而家清涼山、國防園、菠蘿山、紅土山一帶，週長三公里，同史料吻合。
石門高級中學

石門高級中學（英文：Shimen Senior High School）係廣東佛山一間公辦高中，喺獅山鎮紅星一路，屬南海區政府管理。原先叫做「石門中學獅山校區」，喺2003年3月創辦。
石頭

石頭（粵拼：sek6 tau4）、石、或者岩石係一隻或幾隻礦物黐黐埋埋，結合成嘅一嚿嚿固體，天然嘅石可以大體分成三種：火成岩、沉積岩、變質岩。地球嘅最外層（地殼）就係石頭嚟。

分類
石頭（輝長岩）一嚿
喺地質學上，石頭跟佢哋含礦物質、化學成分、花紋粗幼、紋理走向、形成過程嚟分類。可以分成火山岩、沉積岩同變質岩。而跟嚿石裏面粒粒嘅大細（grain size）嚟細分，火山岩細分做苦欖岩、玄武岩、安山岩、花崗岩、粗面岩、響岩、脈岩。沉積岩分做頁岩、砂岩、石灰岩、生物岩、化學岩。而由一隻岩石類型變到另一隻嘅叫做岩石週期。
火山岩係由岩槳凍咗之後形成嘅、沉積岩就係啲石頭、沙、泥俾水或冰川移郁、沉底、積積埋埋形成嘅，有時啲沙石撈埋其他嘢；好似生物嘅屍體都會留低痕跡、甚至成棚骨變成石頭，呢啲就係化石。變質岩就係因為地質活動，啲石頭受到大壓力、高溫度令佢喺物理化學上變咗質而形成嘅。

石頭同文明
石頭對人類文化同科技有好大影響。早喺二佰萬年前，智人（homo sapiens）同原始人類已經識得攞啲石頭用嚟做架生、武器。直到今時今日，人繼續用石頭嚟整嘢，採礦就係將啲含金屬嘅沙石掘出嚟，提煉金屬出嚟。一笪地方有幾先進就是乎附近有冇同有啲乜石頭可以攞嚟用喇。
文明史將史前分做石器時代，青銅器時代同鐵器時代。火石用嚟點火同造斧頭。雖然喺地球上石器時代嘅文明已經冇晒，石頭繼續用喺起屋同基礎設施。重係而家好多好重要嘅物料，麻石係加工過嘅玄武岩，有磁石同鐵就係由種沉積岩提煉出嚟，喺一啲沉積岩嘅窿窿罅罅就有天燃氣同石油。而玉石（翡翠）喺高溫低壓下形成嘅變質岩處搵倒。重有鑽石同雲石都係。而起樓用得最多嘅石屎，原材料都係石頭度嚟。

人造石
而家人類可以造「石頭」出嚟。呢啲石都係裝修物料，現時叫人造石可以係亞加力高分子同氧化鋁合成廚房檯面（Corian 或者 Staron）或者係石粉或碎石加樹脂嘅石板。
石雕

石雕（粵拼：sek6 diu1；英文：stone carving）係種雕塑，用石頭做原料。石頭相當硬淨，所以石雕整起上嚟難搞過（例如）木雕，不過石雕勝在好襟擺。就算係遠至公元前嘅古文明（古希臘同古埃及等）嘅石雕作品都有好多留得到落嚟。
廣州嘅《五羊雕像》係粵語地區好出名嘅一件石雕。

特性
石頭自古以嚟就係一種受歡迎嘅雕塑材料，原因係因為石頭有好多好處：
同金屬礦石比起嚟，多數種類嘅石頭都相當易搵，而且唔使點樣加工就可以攞嚟雕嘢；
另一方面，用石頭唔使驚蟲蛀或者著火，所以石頭整嘅物體襟擺過用（例如）木整嘅物體好多，能夠輕易創造出擺得到成幾個世紀咁耐嘅作品；而且
石頭仲好多變－唔同類嘅石頭喺硬度同色水等各方面有相當高嘅多樣性。
因為呢啲原因，就算到咗廿一世紀初，石頭依然係一種廣受歡迎嘅雕塑材料。

相集
獅身人面像（Great Sphinx of Giza）
約旦古城佩特拉（Petra）
蘇美爾男性朝拜者材料：石灰岩
印度馬哈拉施特拉邦嘅阿旃陀石窟（Ajanta Caves）主祈禱室
《自雕像》（Self-portrait）亞當卡拉夫，1490 年代
河南洛陽嘅龍門石窟
响四川嘅樂山大佛喺唐朝雕好，有成 71 米咁高。
廣州嘅《五羊雕像》材料：花崗岩
石頭 B

石頭 B，又叫石嬰，英文係 stone baby，醫學名係 lithopedion，係一種罕見現象。當宮外孕個胎死咗，太大而個阿媽身體（母體）吸收唔倒，母體為保護自己，唔受感染，就會將一層鈣化物質包住個胎屍。
由懷孕 14 個星期到足月，石嬰現象都可能發生。因為以前醫學落後、有啲落後國家冇乜產前檢查、或者唔做產前檢查，石頭 B 可以留喺母體幾十年，有一個病例嘅92 歲阿婆（Huang Yijun）身懷石嬰56 年 。
喺 400 年嘅醫學文獻裏面，連 300 個病例都唔夠。最早發現嘅石頭 B 係由考古學家掘出嚟，估計係公元前1100年嗰時嘅。呢個現象最先係由 Albucasis 醫生喺10世紀嘅醫學書度提過。
第5屆孟加拉國國會選舉

第5屆孟加拉國國會選舉喺1991年2月27號舉行。
呢次選舉由孟加拉國民族主義黨贏出，喺三百席入面攞到一百四十席。
第5屆土庫曼總統選舉

第5屆土庫曼總統選舉響2017年2月12號舉行。
土庫曼中央選舉委員會2月13號響首都阿什哈巴德宣佈，根據初步點票結果，現任總統別爾德穆哈梅多夫贏出總統選舉，將會再次連任。呢個已經係別爾德穆哈梅多夫嘅第三個總統任期。

背景
呢次總統選舉有九個候選人競逐，重包括工業家同企業家黨推選出來嘅候選人阿塔雷耶夫、農業黨推選出來嘅候選人奧拉佐夫等八個。
呢次係2016年9月土庫曼修改憲法之後嘅首次總統選舉。根據新憲法，新一屆總統任期將會由五年延長到七年。
現任總統別爾德穆哈梅多夫1957年喺土庫曼阿什哈巴德州出世，土庫曼國立醫學院畢業。上任總統尼亞佐夫響2006年12月死咗之後，別爾德穆哈梅多夫出任代總統，後來響2007年2月舉行嘅總統選舉入面成為國家獨立之後嘅第二位總統，重響2012年嘅總統選舉入面成功連任。

結果
中央選舉委員會響記者招待會上面話，加埋超過三百一十四萬個選民參加咗投票，投票率係百分之九十七點二七。初步點票結果話，響九個候選人入面，土庫曼民主黨推選出來嘅別爾德穆哈梅多夫攞到九十七點六九嘅選票。
目前設響土庫曼駐外使領館嘅少數幾個票站重未有出結果，一點完呢啲選票，中央選舉委員會將儘快公佈最終選舉結果。

後續
上合組織秘書長阿利莫夫響投票結果公佈之後話，呢次係土庫曼歷史上第一次有三個政黨推選嘅候選人參加總統選舉。而呢次總統選舉為所有候選人提供咗平等條件，選舉係民主、開放同公正嘅，上合組織觀察員冇響選舉入面發現舞弊行為。
第5屆塔吉克總統選舉

第5屆塔吉克總統選舉喺2013年11月6號舉行。
2013年11月7號，塔吉克中央選舉公投委員會主席紹西勇喺塔吉克首都杜尚別宣布初步點票結果，埃莫馬利·拉赫蒙攞到83.6%嘅選票贏出，成功冧莊。最終選舉結果會喺投票完咗之後嘅十日內公佈。

背景
評論普遍都認為做緊總統嘅埃莫馬利·拉赫蒙冇對手可以打低佢，拉赫蒙會輕鬆贏出。而反對黨伊斯蘭復興黨同社智民主黨就推薦奧伊尼霍爾·博博納扎羅娃參選，但係攞唔夠選民嘅簽民而冇法提名。伊斯蘭復興黨同社會民主黨都呼籲選民抵制呢次選舉。

制度
塔吉克法律規定，候選人要攞到50%以上，選舉結果先有效；如果第一輪投票入面有候選人攞到50%以上嘅選票，就立即贏出唔使搞第二輪選舉。

候選人
呢次總統選舉成功提名有六個。候選人要攞到二十一萬個選民簽名（五個百分比選民嘅簽名）先可以成功提名。塔吉克最大嘅反對黨伊斯蘭復興黨就同另一個反對黨社會民主黨組成「支持改革」競選聯盟，推薦奧伊尼霍爾·博博納扎羅娃參選，但係只攞到二十萬零二千個簽名，唔夠法定嘅二十一萬個，焗住冇得參選。伊斯蘭復興黨話，佢哋係問人攞簽名時被地方政府搞搞震，搞到攞唔到法定嘅五個百分比選民嘅簽名。伊斯蘭復興黨同社會民主黨呼籲選民抵制呢場選舉，而且重話呢場選舉只係一場大龍鳳。
下面係呢次選舉嘅六個候選人資料：
阿利姆·巴巴耶夫（經濟改革黨）
塔利別克·布霍裡耶夫（農業黨）
阿蔔杜哈利姆·加法羅夫（社會主義黨）
賽義德卡法爾·伊斯馬諾夫（民主黨）
埃莫馬利·拉赫蒙（在任總統，塔吉克人民民主黨）
伊斯梅爾·塔爾巴科夫（共產黨）

票站
塔吉克今次選舉喺國內設咗六十八個選區、三千一百五十八個票站，喺海外廿四個國家設咗六十一個票站。總統選舉嘅選票有塔吉克文、俄文、烏茲別克文、吉爾吉斯文四種文字，而且重有高度防偽特徵。

監督
歐洲安全與合作組織、獨立國家聯合體、上海合作組織、駐塔吉克嘅外交使團一共派咗六百位左右嘅觀察員嚟監督呢次大選。

分析
分析認為，埃莫馬利·拉赫蒙執政期間不停咁推動改革，國內生產總值一直保持七個百分比嘅增長，國民生活水平提高，拉赫蒙嘅五個對手聲望都唔夠佢勁，拉赫蒙肯定會贏出呢場選舉。埃莫馬利·拉赫蒙喺1992年11月19號贏出塔吉克最高蘇維埃主席，1994年11月6號經過全國選舉贏出做咗塔吉克第一任總統，1999年11月6號第一次冧莊，2006年11月6號第二次冧莊。按照2003年塔吉克公投選舉通過嘅憲法修正案，塔吉克總統每次任期係七年，只可以冧一次莊。呢次公投令到拉赫蒙喺1999年選舉贏出之後再攞到兩次選舉冧莊嘅機會。拉赫蒙承諾，如果冧莊，會喺下個任期入面將塔吉克貧困率降低到20%，國民實際收入提高到原嚟嘅四倍。
第5屆日本眾議院議員總選舉

第5屆日本眾議院議員總選舉喺1898年3月15號舉行。

內閣
第3次伊藤博文內閣。

解散
1897年12月25號。

選舉舉行
1898年3月15號。

選舉人數
300人。

選舉制度
小區選舉。
記名投票。
1人選區：214個。
兩人選區：43個。
選舉資格：夠廿五歲同埋每年畀15円以上嘅稅嘅男性先可以投票。
選民人數：452,637。

贏出名單
立憲自由黨 進步黨 國民協會 山下倶樂部 同志倶樂部 獨立人士
※神奈川第三選區改咗為東京都第十三選區。
第5屆星加坡總統選舉

第5屆星加坡總統黨魁選舉響2017年9月13號舉行。
新加坡前國會議長哈莉瑪正式攞到確認成為下任總統。

背景
新加坡總統係象徵式國家元首，並冇行政權，治國實權仍然響總理李顯龍手到。

候選人
哈莉瑪9月13號提交提名表格之後，成為唯一合資格嘅總統候選人。

結果
佢響無對手競爭之下自動贏出成為下任總統，重隨即發表當選感言，提到雖然自己響呢次保留選舉入面贏出，但佢唔係有保留嘅人，承諾會不分種族、語言、宗教又或者信仰為全民服務。

分析
呢次保留選舉限制咗只係畀馬來人參選，造就哈莉瑪成為新加坡超過四十年以來首位馬來裔總統，更加係當地歷來首位女總統，佢會響9月14號宣誓就職。
第5屆哈薩克總統選舉

第5屆哈薩克總統選舉喺2015年4月27號舉行。結果同好多人諗嘅一樣，係由做咗超過廿五年嘅現任總統納扎爾巴耶夫第五次贏出連任，再做多五年總統。
初步點票結果話納扎爾巴耶夫攞到百分之97.7選票，高過規定要攞到五成以上嘅選票先可以贏出選舉，另外兩個嚟自支持政府陣營嘅候選人就分別只係攞到百分之1.6同0.7。納扎爾巴耶夫話會承諾推行政治改革、提高政府透明度同推動工業化嚟帶動經濟增長。
選舉委員會話全國九百五十萬合資格選民入面有超過九成半嘅人投票，投票率係歷屆最高。
有選民話，投票畀納扎爾巴耶夫係希望國家能夠保持穩定，唔希望出現好似烏克蘭咁嘅亂局。但係有人權組織就批評哈薩克政府打壓反對派，同時又控制傳媒同言論自由，令到選民冇得揀。

背景
七十四歲嘅納扎爾巴耶夫，早喺1990年哈薩克重係蘇聯加盟共和國嗰時就已經開始做總統，到1991年哈薩克獨立，之後舉行嘅大選都係由佢贏出，而國會就喺2007年修例取消咗限制總統嘅連任次數。
哈薩克係中亞最大嘅國家，石油資源豐富，但係受到油價下跌嘅影響，加上經貿關係密切嘅俄羅斯經濟收縮，都導致哈薩克經濟增長放慢，分析相信係納扎爾巴耶夫上台後要面對嘅難題之一。
第5屆大倫敦市長選舉

第5屆大倫敦市長選舉喺2016年5月5號舉行。

工黨
薩迪克汗今年四十五歲，係嚟自巴基斯坦基層移民家庭，響競選期間提出嘅口號有：
話要令倫敦變得更公平，佢倡議禁止地產發展商賣樓花畀外國投資者，以免外來資金再推高樓價；
建議用稅務優惠，令到細鋪頭加最低工資到每個鐘頭十鎊。
但係佢嘅穆斯林身分令佢響選舉期間成日受到攻擊，包括佢最大對手、保守黨嘅戈德史密斯話佢同極端穆斯林分子有連繫。

工黨
工黨候選人薩迪克汗響選舉前民意調查就一路領先，出身草根階層嘅佢主張英國留喺歐盟。
外界相信薩迪克汗好大機會做首位信奉伊斯蘭教嘅倫敦市長，接替做咗八年倫敦市長嘅約翰遜。

保守黨
戈德史密斯今年四十一歲，身為金融大亨個仔係保守黨下議員，而且又支持英國脫歐，係工黨嘅薩迪克汗主要對手。

結果
薩迪克汗響選舉入面以接近五成七嘅選票贏出，打低主要對手保守黨嘅戈德史密斯。

後續
倫敦首個穆斯林市長薩迪克汗宣誓就任，承諾會為所有倫敦市民服務，又希望自己嘅經歷可以鼓勵後生仔同少數族群關心政治。
佢上任之後，預料會從樓價同人工方面入手，從而減輕倫敦市民嘅生活負擔。
薩迪克汗就任倫敦市長嘅儀式響當地一間教堂舉行，佢入場嗰時得到在場嘅人站立歡迎。
呢嗰倫敦首位穆斯林市長，響當地警察總長、唔同嘅宗教領袖、政客、明星之類嘅人見證底下，響任命書上面簽字，正式開始四年任期，佢承諾會做一位代表倫敦所有市民嘅市長。
薩迪克汗之後接受訪問，表示就嚟會去辭咗國會議員職位，又希望向英國穆斯林市民同少數族群傳達應該參加政治嘅訊息。
薩迪克汗響訪問入面強調，自己用咗畢生精力去對抗極端主義，依家只會專注市長職務，唔會太在意戈德史密斯響競選時講過嘅嘢。
第5屆日本參議院議員通常選舉

第5屆日本參議院議員通常選舉喺1959年6月2號舉行。

內閣
第2次岸內閣。

選舉舉行
1959年6月2號。

選舉人數
127人。
地方選區：75人。
全國選區：52人。

選舉制度
地方選區
小選區制
兩人選區：25人。
中選區制
四人選區：15人。
六人選區：4人。
八人選區：2人。
全國選區
複數選區制：52人。
唔記名投票
選舉資格：夠廿歲嘅男女先可以投票。
選民人數：53,516,473人。
地方選區：25,610,974人。
全國選區：27,905,499人。

其他
候選人：330人。
地方選區：208人。
全國選區：122人。

投票率
地方選區：58.75%（投票人數31,439,753人）。
全國選區：58.74%（投票人數31,436,664人）。

第一次參選就贏咗
有「※」曾經係眾議院議員。
有「△」曾經係貴族院議員。
自由民主黨
鮎川金次郎
青田源太郎
赤間文三
天埜良吉
井川伊平
植垣彌一郎
太田正孝※
鹿島俊雄
川上為治
北畠教真
櫻井三郎
櫻井志郎
佐藤芳男※
下村定
杉浦武雄※
田中清一
谷口慶吉
穀村貞治
德永正利
鍋島直紹
二見甚郷※
村上春藏
村松久義※
村山道雄
山本杉
湯澤三千男△
吉武恵市※
米田正文
日本社會黨
大森創造
田上松衛
武內五郎
千葉千代世
鶴園哲夫
野上元
豊瀬禎一
永末英一
基政七
山本伊三郎
米田勳
中村順造（任期得三年）
向井長年（任期得三年）
獨立人士
石田次男
牛田寛
柏原ヤス
金丸冨夫
小平芳平
辻政信※
鳥畠德次郎
中尾辰義
原島宏治
第5屆巴基斯坦下議院選舉

第5屆巴基斯坦下議院選舉喺1990年10月24號舉行。
呢次選舉由伊斯蘭民主聯盟贏出，納瓦茲·謝里夫出任總理。

背景
巴基斯坦人民黨領袖貝娜齊爾·布托喺上屆選舉贏出，但係無法改善政府貪污嘅風氣同埋無法履行選舉承諾。
第5屆斯里蘭卡總統選舉

第5屆斯里蘭卡總統選舉喺2005年11月17號喺斯里蘭卡度舉行。

結果
由統一人民自由聯盟嘅馬欣達·拉賈帕克薩以4,887,152票贏出呢次選舉。
神經傳遞素

神經傳遞素（英文：neurotransmitter）係喺神經細胞嘅突觸當中負責做傳訊工作嘅一啲分子。

概論
内文：神經細胞同神經訊號
當一粒神經細胞所傳嘅訊號行去到條軸突最尾嘅突觸嗰陣，突觸會釋放神經傳遞素嚟影響下一粒神經細胞。呢啲神經傳遞素會黐落去下一粒神經細胞嘅受容體（receptor）嗰度，而下一粒神經細胞跟住落嚟會有點嘅行為－會唔會傳新訊號－就係由「邊種受容體受到啟動」話事嘅。受容體大致上可以按佢哋對下一粒神經細胞嘅影響，分做三大種：
刺激性（excitatory）會令到下一粒神經細胞射資訊嘅機會率提升、
壓抑性（inhibitory）會令到下一粒神經細胞射資訊嘅機會率下降、同埋
調制性（modulatory）會有第啲長遠效果。

類型
穀氨酸嘅化學結構
當中穀氨酸（glutamate）同 γ-氨基丁酸（簡稱 GABA）係好重要嘅神經傳遞素。穀氨酸同 γ-氨基丁酸係個腦入面最常見嗰兩種神經傳遞素－腦入面超過 90% 嘅神經細胞都係靠呢兩種神經傳遞素嚟傳達資訊嘅：穀氨酸嘅作用好簡單直接－穀氨酸會對好幾種唔同嘅受容體有作用，並且對其中幾類嘅受容體有刺激性作用，又同對第啲類嘅受容體有調制性作用，例如所謂嘅「閂咗」（OFF）嘅孖極神經細胞同多數神經細胞一樣，俾穀氨酸射到會受刺激，但佢側面嗰啲「開咗」（ON）孖極神經細胞因為用第種受容體，俾穀氨酸射到反而會受壓抑；γ-氨基丁酸都會對好幾種受容體有作用，不過佢啲作用（至少喺成年動物當中）冚唪唥都係壓抑性嘅。因為 γ-氨基丁酸咁常見，神經科學家為咗貪方便，有陣時會索性就噉嗌曉釋放 γ-氨基丁酸嘅神經細胞做「壓抑性細胞」。
神經可塑

神經可塑（粵拼：san4 ging1 ho2 sou3 | 英文：neuroplasticity）係指經驗可以改變腦嘅特性，令隻動物能夠學習。

概論
睇埋：腦同神經細胞
腦掌控咗一隻動物嘅資訊處理：人腦齋係塊大腦皮層（cerebral cortex；指腦最外面嗰浸）就經已有成 150 至 330 億粒互相緊密連繫嘅神經細胞咁滯，無論神經細胞數量定神經細胞之間嘅連繫緊密度都係地球上嘅動物之冠－相比之下，（例如）貓成個腦加埋都係得嗰 7 億幾粒神經細胞；人腦嘅高複雜度令人能夠做高階嘅思考等嘅認知功能，因而具有地球動物當中最高嘅智能。

小腦
睇埋：運動控制
小腦（cerebellum）幫手調制個腦其他系統嘅輸出－無論係運動定係思考嘅輸出，都會由小腦調制吓，令呢啲輸出更加精確。研究發現，如果做手術將個小腦攞走，隻動物仲會識做佢做開嘅嘢，但佢啲動作會變到好笨拙同猶豫。小腦呢種調制功能唔係天生嘅，而係有得學嘅：例如一個人學踩單車嗰陣，佢個小腦入面啲神經細胞會發生改變（神經可塑），令到佢踩單車嗰陣嘅動作更加準確，於是乎佢踩起單車上嚟就愈踩愈就手。小腦另一樣值得留意嘅嘢係，人類小腦嘅容量只係成個腦嘅 10%，但成個人腦有成一半嘅神經細胞都係喺小腦入面嘅。
神秘顧客

神秘顧客（英文：Mystery Shopper）係市場學上經常用到嘅研究方法之一。神秘顧客通常都係經過專業培訓嘅調查員，佢會喺指定嘅時間扮成一般嘅顧客去執行調查任務，包括去請佢嗰間公司嘅舖頭嗰度買嘢、查詢服務、食飯或者做電話查詢呀噉，而神秘顧客會按照企業嘅工作流程同服務標準嚟幫職員評分。

調查記錄
神秘顧客嘅主要調查記錄方法包括：問卷調查、錄音、錄影等。

調查內容
員工嘅服務態度
員工嘅服務態度、儀容外表都會畀消費者留下印象分。神秘顧客有機會安排喺人多或者人少嘅時間出現，噉樣先至能夠全面檢查到現場工作人員嘅服務狀況。
員工嘅專業性
考察員工對產品嘅認識，產品知識唔單止包括產品技術參數、基本性能，更重要嘅係現場銷售人員應該能夠解釋產品性能對於消費者使用嘅利益點，同產品喺主要賣點上同競爭對手比較嘅優勢。
產品嘅價錢
對產品經銷商嘅價錢、贈送禮品進行監測，以達到維護該公司產品嘅價格體系，避免因為經銷商之間嘅價格惡性競爭以導致損害公司產品嘅品牌形象。
售後服務
由於消費者喺購買產品嘅時候，有時會擔心售後服務，所以銷售人員要對有關產品嘅售後支援服務要有一定嘅了解，要將呢一系列嘅服務需要詳細解釋畀顧客知。
了解競爭對手
調查員到達現場能夠清楚噉了解企業嘅促銷活動內容，同時亦可以了解競爭對手嘅相關促銷活動。
神級手作

《神級手作》（英文：Artisans Masterpiece）係香港電視廣播有限公司製作講手作設計嘅資訊節目，由胡杏兒、鄭俊弘主持，全節目共5集。節目喺2013年12月2號到6號禮拜一到五晚22:30-23:00喺翡翠台、高清翡翠台播，myTV有節目重溫。
神經內科

神經內科（英文：neurology）係指研究神經系統嘅醫學領域。

相關疾病
睇埋：神經細胞同人腦
因為神經細胞病變而引起嘅病包括咗：
腦退化（Alzheimer's disease，AD），俗稱「老人痴呆」，係一種神經細胞慢慢噉失去功能嘅長期病。患者會漸漸噉失去各種認知能力，初頭嘅症狀主包括短期記憶能力變差－個患者會容易唔記得嘢（但舊啲嘅記憶會相對冇咁受影響）以及喺做決策上有困難，而隨住病情加深，情況會變得更差。打後個患者喺各方面－包括語言、郁動同認嘢等－會開始變到愈嚟愈差，令到後期嗰陣佢哋會連一啲日常生活上嘅決定同計劃（例如煮飯同行街）都做唔到，需要人廿四小時照顧。研究顯示，腦退化背後係腦多個部份嘅神經細胞快速萎縮，令到神經系統多部份失去原有嘅認知功能。
一個正常嘅老人家腦（左）同一個腦退化患者嘅腦（右）分別嘅切面；右邊嗰個腦明顯萎縮咗，唔見咗好多神經細胞。
柏金遜症（Parkinson's disease，PD）係一種中央神經系統退化嘅病，主要令到患者嘅運動同語言能力下降。患者會有以下嘅徵狀：肌肉生硬、身體唔受控制噉震同郁得慢等等，有少數患者連認知功能同語言都會受影響，而喺最極端啲嘅個案入面，個患者仲可能會變到完全郁唔到。柏金遜症係一種長期病，而且啲症狀一般都會隨時間惡化。呢啲徵狀嘅主因係基底核（basal ganglia；一個對身體郁動嚟講不可或缺嘅腦區）嗰度多巴胺（dopamine；神經傳遞素一種）唔夠，搞到基底核嘅神經細胞大規模噉死亡。
重症肌無力（myasthenia gravis，MG）係一種影響肌肉嘅長期病。病人嘅身體產生一啲異常嘅抗體阻礙負責控制肌肉嘅神經細胞嘅神經傳遞素嘅受容體，搞到呢啲神經細胞唔能夠有效噉傳達神經訊號嚟控制身體嘅肌肉，令到佢哋肌肉冇力；呢個病症狀包括眼同面嘅肌肉冇力，而呢點可以造成病人吞嘢有困難或者講嘢有困嘢，手腳肌肉受影響嘅病人喺行路等方面都會有障礙；情況再惡劣啲嘅病人可能連唞氣用嘅肌肉都受影響，搞到要靠機械幫佢哋唞氣。
脫髓病（demyelination）係一類中央神經系統嘅病，包括一柞涉及髓磷脂受破壞嘅病：髓磷脂係一浸包住軸突嘅脂，幫手將條軸突絕緣，對神經訊號嘅傳遞嚟講好重要；一個患有脫髓病嘅病人身體有某啲問題，搞到佢啲神經細胞嘅髓磷脂受損，進而影響佢啲神經細胞傳訊號嘅能力。症狀就視乎髓磷脂受損嘅係乜嘢神經細胞，例如如果受影響嘅係視覺方面嘅神經細胞，就可能會搞到病人視力受損甚至致盲。

神經修復
睇埋：神經可塑性
就算到咗廿一世紀初，神經細胞相關疾病依然係一啲難醫嘅病：喺多數情況之下，神經細胞嘅生成係源自喺細路個腦嘅發育－喺呢啲過程當中，某啲特殊嘅幹細胞（stem cell）會變成神經細胞；大人嘅腦好少可會再做細胞分裂，除咗係喺腦嘅某幾個特定部份之外，大人嘅腦唔多會產生新神經細胞，所以大人腦嘅神經細胞一旦萎縮就好難補救。腦退化同柏金遜症等嘅病到咗 2020 年都仲係不治之症。
一般嚟講，如果想要修復神經細胞疾病造成嘅破壞，可以由兩大思路去諗：
神經生成（neurogenesis）係指新神經細胞由幹細胞嗰度生出嚟嘅過程。呢種喺成年嘅脊椎動物嘅腦入面好少可會自然噉發生，就算發生都只係限於腦入面嘅某啲部份，而研究顯示，喺新皮層嗰浸神經細胞喺個人出世之前經已形成咗，而且研究亦都表示咗，一粒神經細胞喺功能上冇得由第粒同類細胞取代－呢個諗法就係所謂嘅神經細胞冇得互換定律（law of no inter-changeability of neurons）。雖然係噉，廿一世紀初有科學家嘅研究發現，有人工方法可以將人體第啲部份嘅幹細胞－好似係皮膚嗰度嘅幹細胞噉－變做新嘅神經細胞。理論上，如果有辦法由一個病人嘅幹細胞嗰度產生神經細胞，再用呢啲神經取代受損嗰啲神經細胞嘅話，就有可能局部醫治神經細胞疾病。
神經重生（neuroregeneration）指受咗損嘅神經細胞再生同修復。根據現時嘅神經科學知識，呢樣嘢的確係有可能嘅：證據顯示咗，周邊神經系統嘅神經細胞啲軸突如果俾啲嘢砍斷咗，係可以再生嘅；不過「要點樣先可以令一粒神經細胞自我修復」係一個大問題，所以對於神經重生呢個諗頭，廿一世紀初嘅神經科學界都仲係有啲保留。
神統記

神統記（希臘文：Θεογονία）係古希臘詩人希斯亞德所寫嘅長詩，係到而家為止剩低最完整嘅神譜詩，入面記敘咗古希臘唔同神嘅譜系。
神經反向傳播

神經反向傳播係指神經元動作電位產生嘅電壓峰順住軸突傳播（正常傳播）同時，胞體生成嘅另一脈衝向樹突或者樹突幹（dendritic arbor）啲先端部份（英文：apical dendrite）（apical portions）傳播，嗰度係產生大部分原始輸入電流嘅。除開啲動作電位嘅主動反向傳播外，仲有被動嘅電緊張電位（英文：electrotonic potential）（electrotonic potential）個反向傳播。即管有足夠嘅證據證明到存在有動作電位反向傳播住，但仲有好大爭議詏緊關於啲動作電位嘅功能與及啲電位深入啲遠端樹突嘅程度。
祖達辛

祖達辛（Joe Dassin，1938年11月5號—1980年8月20號），係法國裔嘅美國唱作人，1964年出道，主要創作法文歌。
祖謝·列卡度·蘭保

祖謝·列卡度·蘭保（粵拼：zou2 ze6 lit6 kaa1 dou6 laan4 bou2；葡文：José Ricardo Rambo，葡文讀音：[ʒoze rikaɾdu rɐ̃wbu]；1971年8月17號—）；花名或簡稱做列卡度（lit6 kaa1 dou6；Ricardo）或蘭保（laan4 bou2；Rambo）；佢係巴西一退役足球員，司職後衛。家下做足球教練。

球員生涯
祖謝·列卡度·蘭保1998年去香港發展，加盟香港甲組足球聯賽球會南華足球隊，其後效力過晨曦、流浪、愉園同廣東日之泉等多支球隊。

教練生涯
祖謝·列卡度·蘭保退役後喺愉園開始執教生涯，其後轉任流浪教練，2007年做南華助教。2008年夏天，天水圍飛馬埋班，直接踢香港甲組足球聯賽，列卡度被委以重任，做呢支新軍嘅教練。
10月8號，天水圍飛馬首次喺主場元朗大球場作賽，以3－2擊敗南華，但係因為派出超額外援，最後被判輸0-3。會方本來想炒祖謝·列卡度·蘭保魷魚，後來因為全體職球員聯署為列卡度求情，會方先至收返。
12月21號，天水圍飛馬喺高級組銀牌決賽以3－0大勝晨曦，成立唔夠半年就贏到首項錦標。球季結束之後，祖謝·列卡度·蘭保未獲續約。
輾轉喺香港教咗幾年波，祖謝·列卡度·蘭保喺2012年離開香港足球壇，轉做廣東日之泉教練。
祖連頓

祖連頓（粵拼：zou2 lin4 deon6，英文：Joelinton ，1996年8月14號—）係巴西男足球員，踢前鋒，2014年出道。

葳蕤史
呢節要加長。
祖阿倫

祖阿倫（英文：Joe Allen，1990年3月14號—）係英國男足球員，身高168 厘米，重62 千克，踢中場，2007年出道。

葳蕤史
呢節要加長。
史雲斯
FAW威爾斯青年盃（FAW Welsh Youth Cup）冠軍：2008年；
祖輩

祖輩即係父母嘅父母嗰一輩。喺粵語入面，
阿爸個阿爸叫阿爺或者爺爺；
阿爸個阿媽叫阿嫲或者嫲嫲；
阿媽個阿爸叫阿公或者公公；
阿媽個阿媽叫阿婆或者婆婆。
「阿」亦寫成「亞」或「呀」。
祖逖

祖逖（粵拼：zou2 tik1；266年—321年10月），字士稚，係東晉將領，范陽郡逎縣（而家河北保定淶水）人，喺北伐期間收復過黃河南面嘅大幅領土。另外，佢同老友劉琨（廣武愍侯）聽到雞叫就起身舞劍嘅習慣，變咗做成語「聞雞起舞」。
祖鍾拿斯

祖鍾拿斯（Joseph Adam Jonas，1989年8月15號—）係一個美國歌手、詞曲作家同埋演員，同時係鍾拿斯兄弟嘅成員。
禺東西路

禺東西路（粵拼：jyu4 dung1 sai1 lou6）係中國廣東省廣州市嘅一條主幹道，喺天河區入面。成條馬路西北-東南走向，西南邊從先烈東路同廣州大道中、廣州大道北嘅交界開始，一直向東北去到興華路同廣汕公路嘅交界嗰頭。

概要
全長1.3公里，闊48米，雙向8車道。其中廣園東路口以東北有條高架橋經過。

史
其實好耐之前就冇呢條馬路，直到1932年先至整咗條馬路出嚟，嗰時重係一條長660m，闊9m嘅泥路。後嚟先至將條路延長到增城中心。直到1970年代中葉，條馬路正式整成水泥路。喺1998年，廣州市政府又將條馬路整闊咗，變成而家嘅雙向8車道。而上面有高架橋係2002年嘅事。
禽龍

禽龍（Iguanodon）係屬於蜥形綱鳥臀目鳥腳下目嘅屬，係種大型草食性動物，身長約9到10米，高4到5米，前手指公有一尖爪，可能係用嚟抵抗掠食者。
禹跡圖

禹跡圖，又寫禹迹圖，為古中國地圖，刻喺石碑上，現存兩塊，分別喺西安同鎮江。

史
金攻大宋，趙構南渡臨安即位。金人策反宋官劉豫，殺守將。金人最初無直接管治漢人，完顏宗翰扶植劉豫，封佢大齊皇帝。
西安嗰塊，刻石上寫阜昌七年四月（南宋紹興六年四月），相當於一一三六年。而阜昌係大齊年號。嗰塊石碑另一面係華夷圖，禹跡圖比華夷圖早六個月上石。縱114公分，橫114公分。
原石喺陝西省鳳翔府，岐山縣縣學之中，以前屬長安。最後塊石搬咗去西安碑林。現時美國國會圖書館有拓本。
而鎮江一塊，南宋紹興十二年（1142年）刻。縱84公分，橫79公分。呢張圖圖名標注「元符三年正月依長安本刊」。元符三年，即一一〇〇年。而依長安本翻刻。

圖
兩塊禹跡圖相近，但亦有唔同。
西安嗰塊叫禹跡圖，鎮江嗰塊叫禹迹圖，「迹」係「跡」嘅異體字，兩幅地圖應該係同名。鎮江嗰塊細過西安嗰塊，而且刻繪都粗糙啲。鎮江嗰塊嘅海洋部分刻有精細嘅水波紋，西安嗰塊就係留白。
西安嘅禹跡圖，用咗「計里畫方」嘅方法繪製。圖名標示：「每方折百里」，即係一個方格長寬一百里，打橫有71個格，打直有73個格，總共有5110個方格。地圖標示咗380個行政區，近80條河流，近70個山脈，重有5個標咗名嘅湖泊。而海岸同江河住置，以當時來講，都相當準確。
禹跡圖借尚書之中禹貢繪成圖，當中有唐時地名，底本應該更古老。用途可能府學教授之用，同背面華夷圖有密切關係。
禺山

禺山（粵拼：jyu4 saan5）係秦漢時期，廣州市入面嘅其中一個山仔，嗰時廣州城入面，因為有番山同禺山呢兩座山先至嗌咗「番禺」呢隻名。而所謂嘅「禺山」就喺而家嘅中山四路同北京路附近嗰邊。喺明朝嗰陣嘅羊城八景入面講到嘅「孤兀禺山」就係喺呢度。

點解座山會俾人剷咗？
喺唐朝滅亡，五代十國開始嗰年（公元907年），有位嗌「劉壟」嘅南漢皇帝就為咗將個廣州城整大佢，結果將呢座山剷咗。禺山雖然話俾人剷咗，但而家重有條用住「禺山」嘅路名喺度。
禽流感

禽流感，全名係鳥禽類流行性感冒，係由病毒引起嘅動物傳染病，通常凈係感染鳥類，少見情況會感染啲豬。禽流感病毒高度針對特定物種，但係喺罕有情況下會跨越物種障礙感染人。

歷史
禽流感第一次係1878年喺意大利爆發，呢個係最早喺禽流感記錄。自從喺1997年，香港發現人類都會感染到禽流感同埋會死人之後，呢個病症引起全世界衛生組織高度關注。而之後，呢個病一直喺亞洲區零星咁爆發，但喺2003年12月開始，禽流感喺東亞多個國家──主要喺越南、韓國、泰國──嚴重爆發，並且喺越南造成多個病人喪生。
直到2005年中，疫症仍然未有跡象平息，而且重不斷咁擴散開去。而家遠至東歐多個國家亦都有唔同嘅案例。
禽神星

禽神星（Nemausa），即係小行星51，係太陽系小行星帶嘅一粒小行星，喺1858年1月22號發現。
禾京

禾京（英文：Woking）係英國舒梨郡最大嘅鎮，距離倫敦市中心約36公里，人口103,900（2021年人口統計）。喺鎮中心有個紀念已故女王伊利沙伯二世陛下統治60週年嘅銀禧廣場（Jubilee Square）。

交通
禾京交通方便，從倫敦窩打老站（London Waterloo）坐火車去禾京只需要半個鐘頭，而且每隔幾分鐘就有一班車。禾京亦有去南岸（South Coast）同埋西南（South West）地區既定期火車服務。禾京既區內巴士服務都唔錯，亦有來回倫敦希斯路機場（英文：London Heathrow Airport）既機場巴士服務（RA2號巴士）。

活動
禾京喺每年二月既農曆新年都有慶祝活動，而三月份就有禾京青年戲劇節（Woking Youth Drama Festival）、七月有好受歡迎既公園派對（Party in the Park）同埋禾京美食節（Woking Food Festival）。
禹鼎

禹鼎係唐人傳說器物。相傳禹用九州之金，鑄成一鼎。金，舊時指銅之類。
禹鼎上面有圖，敎人分善惡。
≪左傳≫宣公三年，「昔夏之方有德也。遠方圖物。貢金九牧。鑄鼎象物。百物而為之備。使民知神姦。」神姦卽善惡。
禺山大道

禺山大道（粵拼：jyu4 saan1 daai6 dou6）係中國廣東省廣州市嘅東西走向主幹道，喺番禺區鍾村，大夫山森林公園南邊。西邊從105國道口開始，一直去到東邊嘅大北路同環城中路嘅交界。

敘述
全長9.1公里，闊40米，雙向6車道。
禾

禾本科植物嘅統稱。
穀物，由禾本科植物生出嚟嘅。
⽲，康熙部首。
.hr

.hr 係克羅地亞嘅國家同地區頂級域（ccTLD）。
.id

.id 係印尼嘅國家同地區頂級域（ccTLD）。
.il

.il 係以色列嘅國家同地區頂級域（ccTLD）。
.im

.im 係萌島嘅國家同地區頂級域（ccTLD）。
.hk

.hk 同埋 .香港 係香港嘅國家同地區頂級域（ccTLD）。1990年1月3號 .hk 喺IANA登記在案；而 .香港 中文域名喺2010年6月25號獲ICANN通過。 .hk 同 .香港 依家由香港互聯網註冊管理有限公司負責行政同編配工作，由佢全資附屬嘅香港域名註冊有限公司負責註冊同管理工作。
.hm

.hm 係克島同麥當奴群島嘅國家同地區頂級域（ccTLD）。
.hn

.hn 係洪都拉斯嘅國家同地區頂級域（ccTLD）。
.ht

.ht 係海地嘅國家同地區頂級域（ccTLD）。
.hu

.hu 係匈牙利嘅國家同地區頂級域（ccTLD）。
.ie

.ie 係愛爾蘭嘅國家同地區頂級域（ccTLD）。
1824年嘅美國

1824年嘅美國係介紹美國喺1824年嗰陣發生過啲乜事。
1825年嘅美國

1825年嘅美國係介紹美國喺1825年嗰陣發生過啲乜事。
1825年嘅瑞典

1825年嘅瑞典係介紹瑞典喺1825年嗰陣發生過啲乜事。
1824年嘅瑞典

1824年嘅瑞典係介紹瑞典喺1824年嗰陣發生過啲乜事。
182年

182年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：光和五年
朝鮮半島
高句麗：故國川王四年
新羅：阿達羅王二十九年
百濟：肖古王十七年
檀紀：2515年
日本
成務天皇五十二年
皇紀：842年
佛曆：725年
猶太曆：3942年～3943年
1829年嘅美國

1829年嘅美國係介紹美國喺1829年嗰陣發生過啲乜事。
1830年嘅瑞典

1830年嘅瑞典係介紹瑞典喺1830年嗰陣發生過啲乜事。
1830年代

1830年代係指1830年去到1839年之間嗰十年。
1829年嘅瑞典

1829年嘅瑞典係介紹瑞典喺1829年嗰陣發生過啲乜事。
.md

.md 係摩爾多瓦嘅國家同地區頂級域（ccTLD）。
.lt

.lt 係立陶宛嘅國家同地區頂級域（ccTLD）。
.lv

.lv 係拉脫維亞嘅國家同地區頂級域（ccTLD）。
.ly

.ly 係利比亞嘅國家同地區頂級域（ccTLD）。
.ma

.ma 係摩洛哥嘅國家同地區頂級域（ccTLD）。
.mg

.mg 係馬達加斯加嘅國家同地區頂級域（ccTLD）。
.lu

.lu 係盧森堡嘅國家同地區頂級域（ccTLD）。
.mf

.mf 係預留畀法國聖馬丁嘅國家同地區頂級域（ccTLD）。
.mc

.mc 係摩納哥嘅國家同地區頂級域（ccTLD）。
.me

.me 係黑山嘅國家同地區頂級域（ccTLD）。
Ascros

Ascros係法國嘅一個市鎮，位置喺濱海阿爾卑斯。
Asfeld

Asfeld係法國嘅一個市鎮，位置喺亞丁。
Ashford & Simpson

Ashford & Simpson，係美國一對夫妻組成嘅音樂製作組合。
As One

As One係香港一隊跳舞唱歌組合，2012年6月正式出道，由太陽娛樂文化出版唱碟。As One到2017年12月解散嗰時有兩名成員：Chloe（蘇皓兒）同Kayan（陳嘉茵），另外前成員包括Oli（黃佳宜，2014年8月退出）、Elfa（邱念恩，2015年5月退出）、Nata（陳苑澄，2017年2月退出，退團後改叫Tania）、同埋Shin（吳思佳，2017年6月退出）。

團名由來
團名「As One」有「團結」、「合為一體」嘅意思，寓意成員團結一致，猶如一體，而團名縮寫係「A1」，而「A」同「1」分別係字母同數字之首，所以團名亦有成員事事盡力，希望能夠爭取第一嘅意思。
「As One」重曾經代表住四位初始成員嘅名，除咗字母「A」之外，其他分別代表住「S」=Shin、「O」=Oli、「N」=Nata及「E」=Elfa四位嘅初始成員，意味住四人能夠團結一致，就好似團名一樣，做到「As One」。
而喺韓國，「As One」就會以「AS 1」（에즈원）進行活動。

問候語
「大家好，我哋係The Only One，As One。」
然後逐一介紹自己，一般嘅順序係吳思佳Shin、陳苑澄Nata、陳嘉茵Kayan，最後係蘇皓兒Chloe。
Ascou

Ascou係法國嘅一個市鎮，位置喺阿列日。
1310年代

1310年代係指1310年去到1319年之間嗰十年。
10175號小行星

10175號小行星，係太陽系小行星帶嘅一粒小行星，圍繞住太陽運轉。
10177號小行星

10177號小行星，係太陽系小行星帶嘅一粒小行星，圍繞住太陽運轉。
10178號小行星

10178號小行星，係太陽系小行星帶嘅一粒小行星，圍繞住太陽運轉。
10173號小行星

10173號小行星，係太陽系小行星帶嘅一粒小行星，圍繞住太陽運轉。
10179號小行星

10179號小行星，係太陽系小行星帶嘅一粒小行星，圍繞住太陽運轉。
10176號小行星

10176號小行星，係太陽系小行星帶嘅一粒小行星，圍繞住太陽運轉。
10172號小行星

10172號小行星，係太陽系小行星帶嘅一粒小行星，圍繞住太陽運轉。
10174號小行星

10174號小行星，係太陽系小行星帶嘅一粒小行星，圍繞住太陽運轉。
10171號小行星

10171號小行星，係太陽系小行星帶嘅一粒小行星，圍繞住太陽運轉。
1662年

1662年係平年。

大件事
6月1號：南明皇帝朱由榔喺昆明被殺，大明徹底滅亡。
1665年

1665年係平年。

文學
明末清初詩人吳偉業寫咗一篇《梁宮保壯猷紀》。
Agassac

Agassac係法國嘅一個市鎮，位置喺奧斯坦尼大區嘅上加龍。
Agencourt

Agencourt係法國嘅一個市鎮，位置喺黃金丘。
Agey

Agey係法國嘅一個市鎮，位置喺黃金丘。
Agel

Agel係法國嘅一個市鎮，位置喺奧斯坦尼大區嘅埃羅。
Agen-d'Aveyron

Agen-d'Aveyron係法國嘅一個市鎮，位置喺阿韋龍。
Agar.io

《Agar.io》（中國大陸通譯為「細胞吞噬」），網址係agar.io，係由馬特烏斯·瓦拉達里斯（葡文：Matheus Valadares）製作，2015年4月推出嘅免費網頁大型多人動作遊戲。玩家喺地圖入面，控制自己嘅細胞儘可能吞噬其它細嘅細胞，並躲開大細胞嘅吞噬。遊戲名「Agar.io」源自「agar」一詞，即係培養細菌嘅瓊脂（大菜）。
《Agar.io》獲得唔少正面嘅評價。媒體主要稱讚遊戲嘅簡單、對抗性，同埋佢嘅機制，批評聲集中於遊戲系統單調。遊戲Steam下載版嘅製作消息喺2015年5月公開，iOS同Android版由Miniclip喺同年7月發行。這個遊戲亦開啟咗一波「.io類遊戲」嘅潮流，俾多人競技、有成長機制、快速重生嘅特色成為咗2015年起幾年嘅網絡遊戲特色。
Agda

Agda 係一個依賴類型嘅純函數式程式語言。依家嘅版本，Agda 2，最初由瑞典查爾摩斯工學院嘅 Ulf Norell 作為博士論文課題設計同埋實現。先前的版本 Agda 1 由 Catarina Coquand 喺 1999 年開發，而依家嘅版本則係對佢嘅徹底重寫，所以可以睇做一個全新嘅語言，但係保留咗 Agda 嘅命名同埋傳統。
Agde

Agde係法國嘅一個市鎮，位置喺奧斯坦尼大區嘅埃羅。
195

195係194同196之間嘅自然數。

數學性質
合成數，因數係1、3、5、13同埋195。
質因數分解係
婚約數、佢嘅另一方係140。
1950年嘅臺灣

1950年嘅臺灣係介紹臺灣喺1950年嗰陣發生過啲乜事。
1951年嘅瑞典

1951年嘅瑞典係介紹瑞典喺1951年嗰陣發生過啲乜事。